CELEX: 
Language: hu
Date: 2019-05-16 00:00:00
Title: A BIZOTTSÁG (EU) .../... VÉGREHAJTÁSI RENDELETE a 454/2011/EU bizottsági rendeletnek a változáskezelés tekintetében történő módosításáról

A BIZOTTSÁG (EU) .../... VÉGREHAJTÁSI RENDELETE
            
            
               (2019.5.16.)
            
            
               a 454/2011/EU bizottsági rendeletnek a változáskezelés tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a vasúti rendszer Európai Unión belüli kölcsönös átjárhatóságáról szóló, 2016. május 11-i (EU) 2016/797 európai parlamenti és tanácsi irányelvre
                  1
                és különösen annak 5. cikke (11) bekezdésére,
            
            
               mivel:
            
            
               (1)Az (EU) 2016/796 európai parlamenti és tanácsi rendelet
                  2
                19. cikke előírja, hogy az Európai Unió Vasúti Ügynöksége (a továbbiakban: Ügynökség) ajánlásokat fogalmazzon meg a Bizottság számára az átjárhatósági műszaki előírásokra (ÁME-k) és azok felülvizsgálatára vonatkozóan az (EU) 2016/797 irányelv 5. cikkének megfelelően, valamint gondoskodjon az ÁME-knek a műszaki fejlődéshez, a piaci trendekhez és a társadalmi követelményekhez való hozzáigazításáról.
            
            
               (2)Az (EU) 2017/1474 felhatalmazáson alapuló bizottsági határozat
                  3
                14. cikke előírja, hogy a személyszállítási telematikai alkalmazásokra vonatkozó ÁME módosított változáskezelési eljárásának meghatározása céljából a 454/2011/EU bizottsági rendelet I. mellékletének 7.5. szakaszát módosítani kell.
            
            
               (3)Az (EU) 2016/796 rendelet 5. cikkével összhangban munkacsoportot hoztak létre a személyszállítási telematikai alkalmazásokra vonatkozó ÁME 7.5. szakaszának módosítására vonatkozó ajánlás kidolgozására.
            
            
               (4)Az Ügynökség 2018. április 20-án ajánlást terjesztett a Bizottság elé a 454/2011/EU rendelet (a személyszállítási telematikai alkalma1zásokra vonatkozó ÁME) 7.5. szakaszának felülvizsgálatára vonatkozóan.
            
            
               (5)A 454/2011/EU bizottsági rendelet
                  4
                I. mellékletének a személyszállítási telematikai alkalmazásokra vonatkozó ÁME-vel kapcsolatos 7.5. szakaszát ennek megfelelően módosítani kell.
            
            
               (6)A személyszállítási telematikai alkalmazásokra vonatkozó ÁME-ben hivatkozott vonatkozó műszaki dokumentumok jegyzékét naprakésszé kell tenni.
            
            
               (7)Az e rendeletben előírt intézkedések összhangban vannak az (EU) 2016/797 irányelv 51. cikkének (1) bekezdése szerint létrehozott bizottság véleményével,
            
            
               ELFOGADTA EZT A RENDELETET:
            
            
               1. cikk
            
            
               A 454/2011/EU bizottsági rendelet I. mellékletének 7.5. szakasza helyébe e rendelet 1. mellékletének szövege lép.
            
            
               2. cikk
            
         
         
            
               A 454/2011/EU bizottsági rendelet (a személyszállítási telematikai alkalmazásokra vonatkozó ÁME) III. melléklete helyébe e rendelet 2. mellékletének szövege lép.
            
            
               3. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2019.5.16.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        HL L 138., 2016.5.26., 44. o.
               
               
                  
                     (2)
                  
                        Az Európai Parlament és a Tanács (EU) 2016/796 rendelete (2016. május 11.) az Európai Unió Vasúti Ügynökségéről és a 881/2004/EK rendelet hatályon kívül helyezéséről (HL L 138., 2016.5.26., 1. o.).
               
               
                  
                     (3)
                  
                        A Bizottság (EU) 2017/1474 felhatalmazáson alapuló határozata (2017. június 8.) az (EU) 2016/797 európai parlamenti és tanácsi irányelvnek az átjárhatósági műszaki előírások kidolgozásával, elfogadásával és felülvizsgálatával kapcsolatos konkrét célkitűzések tekintetében történő kiegészítéséről (HL L 210., 2017.8.15., 5. o.).
               
               
                  
                     (4)
                  
                        A Bizottság 454/2011/EU rendelete (2011. május 5.) a transzeurópai vasúti rendszer személyszállítási szolgáltatások telematikai alkalmazásai alrendszerére vonatkozó átjárhatósági műszaki előírásról (HL L 123., 2011.5.12., 11. o.).
               
            
      
    ---documentbreak--- 
      
         
         
            
               1. MELLÉKLET
            
            
               A 454/2011/EU bizottsági rendelet I. mellékletének 7.5. szakasza helyébe a következő szöveg lép:
            
            
               „7.5. Változáskezelés
            
            
               7.5.1. Változáskezelési eljárás
            
            
               Változáskezelési eljárásokat kell kidolgozni a változás költségeinek és hasznainak megfelelő elemzése és a változások ellenőrzött módon való megvalósítása érdekében. Az Ügynökség meghatározza, bevezeti, támogatja és kezeli ezeket az eljárásokat, amelyek a következőket tartalmazzák:
            
            
               ·a változást megindokoló műszaki megkötések azonosítása,
            
            
               ·annak megállapítása, hogy ki a felelős a változást megvalósító eljárásokért,
            
            
               ·a végrehajtandó változások jóváhagyási eljárása,
            
            
               ·a változáskezelésre, a kibocsátásra, az áttérésre és a teljes körű bevezetésre vonatkozó politika,
            
            
               ·a részletes előírások kezelésével és azok minőségbiztosításával és konfigurációkezelésével kapcsolatos feladatok meghatározása.
            
            
               A Változáskezelési Tanácsot (CCB) az Ügynökség, a vasúti ágazat képviseleti szervezetei, a menetjegy-értékesítők képviseleti szervezete, az utasok képviseleti szervezete, valamint a tagállamok alkotják. A felek efféle társulásának biztosítania kell a végrehajtandó változások távlati szemléletét és következményeinek átfogó értékelését. A CCB-t végül az Ügynökség hatásköre alá kell vonni.
            
            
               7.5.2. Az e rendelet III. mellékletében felsorolt dokumentációkra vonatkozó különleges változáskezelési folyamat
            
            
               Az e rendelet III. mellékletében felsorolt dokumentációkra vonatkozó változáskezelést az Ügynökség határozza meg az alábbi kritériumok szerint:
            
            
               1.A dokumentációk megváltoztatása iránti kérelmeket a tagállamokon, a vasúti ágazatnak az (EU) 2016/796 rendelet 38. cikke (4) bekezdésének meghatározása szerint, európai szinten működő képviseleti szervezetein, a menetjegy-értékesítők képviselőjén, az eredetileg a Nemzetközi Vasútegylet (UIC) által kidolgozott előírásokat érintő hibajavítások tekintetében az UIC-n vagy a személyszállítási telematikai alkalmazásokra vonatkozó ÁME irányítóbizottságán keresztül kell benyújtani.
            
            
               2.Az Ügynökség összegyűjti és tárolja a változtatás iránti kérelmeket.
            
            
               3.Az Ügynökség átadja a változtatás iránti kérelmeket a megfelelő munkacsoportjának, amely értékeli azokat, majd javaslatot készít, adott esetben gazdasági értékelés kíséretében.
            
            
               4.Az Ügynökség ezt követően eljuttatja a változtatás iránti kérelmet és a kapcsolódó javaslatot a Változáskezelési Tanácshoz, amely jóváhagyja, elutasítja vagy elhalasztja a változtatás iránti kérelmet.
            
            
               5.Amennyiben a változtatás iránti kérelmet nem hagyták jóvá, az Ügynökség vagy elküldi a kérelmezőnek az elutasítás okát, vagy további információkat kér a változtatás iránti kérelem tervezetével kapcsolatban.
            
            
               6.A változtatás iránti kérelem jóváhagyása esetében sor kerül a műszaki dokumentáció módosítására.
            
         
         
            
               7.Amennyiben a változtatás iránti kérelem jóváhagyásáról nem születik konszenzus, az Ügynökség a III. mellékletben felsorolt dokumentumok naprakésszé tételére vonatkozó ajánlást nyújt be a Bizottságnak a dokumentumok új változatának tervezetével, a változtatás iránti kérelmekkel és azok gazdasági értékelésével együtt, és honlapján közzéteszi ezeket a dokumentumokat.
            
            
               8.A műszaki dokumentáció új változatát és a jóváhagyott változtatás iránti kérelmeket közzé kell tenni az Ügynökség honlapján. Az Ügynökség folyamatosan tájékoztatja a tagállamokat a 2008/57/EK irányelv 29. cikkének (1) bekezdése szerint létrehozott bizottságon keresztül.
            
            
               9.Amennyiben a változtatás iránti kérelem szükségessé tenné a személyszállítási telematikai alkalmazásokra vonatkozó ÁME jogi szövegének módosítását, az Ügynökség kérelmet küld az Európai Bizottságnak, hogy az kérje a személyszállítási telematikai alkalmazásokra vonatkozó ÁME felülvizsgálatát és/vagy az Ügynökség műszaki véleményét.
            
            
               Amennyiben a változáskezelés a fuvarozási telematikai alkalmazásokra vonatkozó ÁME-n belül gyakran használt elemeket érint, akkor a legelőnyösebb szinergiák elérése érdekében a változtatásokat úgy kell végrehajtani, hogy a megvalósított, fuvarozási telematikai alkalmazásokra vonatkozó ÁME-nek való megfelelés továbbra is fennálljon.”
            
            
            
            
            
            
               2. MELLÉKLET
            
            
               A 454/2011/EU rendelet III. melléklete helyébe a következő szöveg lép:
            
            
            
            
               „III. melléklet  
            
            
            
               A műszaki dokumentációk jegyzéke
            
            
            
            
                     
                        Sorszám 
                     
                  
                  
                     
                        Hivatkozás 
                     
                  
                  
                     
                        Cím
                     
                  
               
                     
                        1.
                     
                  
                  
                     
                        B.1. 
                     
                  
                  
                     
                        A nemzetközi vagy külföldi értékesítés során alkalmazott díjszabási adatok számítógépes előállítása és cseréje – nem integrált foglalási jegyek
                     
                  
               
                     
                        2.
                     
                  
                  
                     
                        B.2.
                     
                  
                  
                     
                        A nemzetközi vagy külföldi értékesítés során alkalmazott díjszabási adatok számítógépes előállítása és cseréje – integrált foglalási jegyek
                     
                  
               
                     
                        3.
                     
                  
                  
                     
                        B.3.
                     
                  
                  
                     
                        A nemzetközi vagy külföldi értékesítés során alkalmazott díjszabási adatok számítógépes előállítása és cseréje – különleges ajánlatok
                     
                  
               
                     
                        4.
                     
                  
                  
                     
                        B.4.
                     
                  
                  
                     
                        A menetrendi adatok cseréjével foglalkozó EDIFACT-üzenetek végrehajtási útmutatója
                     
                  
               
                     
                        5.
                     
                  
                  
                     
                        B.5.
                     
                  
                  
                     
                        Ülő-, illetve fekhelyek elektronikus foglalása, valamint úti okmányok elektronikus kiállítása – üzenetváltás
                     
                  
               
                     
                        6.
                     
                  
                  
                     
                        B.6.
                     
                  
                  
                     
                        Ülő-, illetve fekhelyek elektronikus foglalása, valamint szállítási okmányok elektronikus kiállítása (RCT2-szabványok)
                     
                  
               
                     
                        7.
                     
                  
                  
                     
                        B.7.
                     
                  
                  
                     
                        Otthon kinyomtatott nemzetközi vasúti jegy
                     
                  
               
                     
                        8.
                     
                  
                  
                     
                        B.8.
                     
                  
                  
                     
                        A vasúttársaságokra, a pályahálózat-működtetőkre és a vasúti szállítási láncolatban részt vevő egyéb társaságokra vonatkozó szabványos számkódolás
                     
                  
               
                     
                        9.
                     
                  
                  
                     
                        B.9.
                     
                  
                  
                     
                        A helyek szabványos számkódolása
                     
                  
               
                     
                        10.
                     
                  
                  
                     
                        B.10.
                     
                  
                  
                     
                        A mozgáskorlátozott személyeknek nyújtott segítség elektronikus lefoglalása – üzenetváltás
                     
                  
               
                     
                        12.
                     
                  
                  
                     
                        B.30.
                     
                  
                  
                     
                        Séma – a vasúttársaságnak és a pályahálózat-működtetőnek a személyszállítási telematikai alkalmazásokra vonatkozó ÁME-val kapcsolatos kommunikációjához szükséges, üzeneteket, illetve adatállományokat tartalmazó katalógus.
                     
                  
               
               ”